Folketing
2010-04-08

Der gælder det i forhold til DUT-kompensationen og DUT-princippet, at man regner det ud samlet for alle kommunerne under et, hvor meget kommunerne skal kompenseres for, og derefter fordeler man jo efter den bloktilskudsnøgle, som ligger for de enkelte kommuner. Så den kommune, som yder et tilskud i forvejen og ligger under 45 kr., vil også skulle modtage et beløb, men hvad de modtager, kan jeg ikke stå her fra talerstolen og sige, for det kommer jo meget an på, hvad det er for en bloktilskudsnøgle, den enkelte kommune har.